Diari Oficial de la Generalitat Valenciana


Sumari del DOGV 6882, del 16-10-2012 (2012/9067)

Notificació de la sentència dictada en el procediment ordinari número 1220/2010.
--------------------------------------------------------------------------------

### Dades del document

Número de DOGV
:   6882

Data del DOGV
:   16-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9067


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el procediment ordinari número 1220/2010. [2012/9067]  
Procediment ordinari 001220/2010  
Part demandant: comunitat de propietaris del carrer Godella, número 31, de Rocafort.  
Part demandada: Prolaco, SL, José Luis Alapont Ramón, Antonio Peña Cerdán i María López Bonet.  
En el juí a què es fa referència s'ha dictat la sentència que té l'encapçalament i la sentència que, literalment, són com seguix:  
«Juí ordinari número 1220/2010  
Sentència número 179/2012   
València, 18 de juliol de 2012   
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de juí ordinari seguides amb el número 1220/2010, a instàncies de la comunitat de propietaris de l'edificació situada al carrer Godella, número 31, de Rocafort, representada per la procuradora M.ª Valdeflores Sapena Davó i assistida del lletrat Pablo Sapena Davó, contra la mercantil Prolaco, SL, declarada en rebel·lia, contra José Luis Alapont Ramón i Antonio Peña Cerdán, representats per la procuradora Celia Sin Sánchez i assistits del lletrat José Luis Martínez Galvañ, i contra María López Bonet, representada pel procurador Francisco Real Marqués i assistida del lletrat Francisco Real Cuenca; exercixen una acció declarativa i de reclamació d'una quantitat.   
  
Sentència   
Que estime parcialment la demanda presentada per la comunitat de propietaris de l'edificació situada al carrer de Godella, número 31, de Rocafort, representada per la procuradora M.ª Valdeflores Sapena Davó, contra la mercantil Prolaco, SL, declarada en rebel·lia, contra José Luis Alapont Ramón i Antonio Peña Cerdán, representats per la procuradora Celia Sin Sánchez, i contra María López Bonet, representada pel procurador Francisco Real Marqués, i  
1. Declare que la mercantil Prolaco, SL, José Luis Alapont Ramón i Antonio Peña Cerdán -actuen ambdós com una unitat- i María López Bonet, són responsables, solidàriament, dels defectes que hi ha en l'edificació de la demandant, que consistixen en:  
  
- Deficiències en el sistema d'evacuació d'aigües pluvials del jardí.   
- Fissures causades per l'espenta de la coberta plana en la protecció perimetra1, en la fatxada de la vivenda al carrer Agustín Pellicer, número 19, que dóna a l'espai comú central, i en el mur que limita una de les terrasses de les vivendes del carrer Godella amb la rampa al costat de la depuradora.   
2. Declare que la mercantil Prolaco, SL, i María López Bonet, són responsables, a més, solidàriament, dels defectes en l'edificació de la demandant que consistixen en:   
- Revestiment de la junta estructural del sostre de l'aparcament, que s'ha lluït amb algeps de forma continuada conjuntament amb la resta del sostre.  
3. Condemne la mercantil Prolaco, SL, José Luis Alapont Ramón i Antonio Peña Cerdán -actuen ambdós com una unitat- i María López Bonet, al pagament solidari de la quantitat de trenta-tres mil trenta-cinc euros amb tres cèntims (33.035,03 euros), més els interessos legals des de la data de la interpel·lació judicial (29 de juny de 2010).  
  
4. Condemne, a més, la mercantil Prolaco, SL, i María López Bonet, al pagament solidari de la quantitat de dos-cents noranta-quatre euros amb trenta-sis cèntims (294,36 euros), més els interessos legals des de la data de la interpel·lació judicial (29 de juny de 2010).   
  
5. I absolc els demandats de la resta de les pretensions articulades en contra.   
6. No pertoca fer la condemna expressa a costes.   
Contra esta sentència, que no és ferma, s'hi pot interposar un recurs d'apel·lació davant l'Audiència Provincial, que s'ha d'interposar davant d'este jutjat en el termini de 20 dies, comptador a partir de l'endemà de la notificació d'esta sentència. S'han d'exposar les al·legacions en què es base la impugnació, a més d'esmentar la resolució apel·lada i els pronunciaments que s'impugnen (article 458.1 i 2 XAK5181). I, amb subjecció, a més, al que disposa la disposició addicional 15a de la Llei Orgànica del Poder Judicial, per tal de complir el deure d'efectuar un depòsit per a recórrer.  
Esta és la meua sentència que, jutjant en primera instància, pronuncie, mane i firme».   
Atés que es desconeix l'adreça o residència actuals de la part demandada, Prolaco, SL, mitjançant la diligència d'ordenació dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la sentència.  
  
València, 18 de juliol de 2012.- El secretari judicial: Alberto Martínez de Santos.